Ստորև նշված խմբերին ՀՀ կողմից ուսման վարձի փոխհատուցման /զեղչի/ տրամադրման համար անհարաժեշտ է մինչև 2023-2024թթ․–ի ուսումնական տարվա 1-ին կիսամյակի դասերի մեկնարկին հաջորդող 4-րդ շաբաթվա ավարտը` 25.09.2023, 23:59 դիմումին կից «Հայաստանում Ֆրանսիական Համալսարան» Հիմնադրամին ներկայացնի սույն ցանկում խմբերից մեկի/մի քանիսիս համար նախատեսված ներքոհիշյալ փաստաթղթերը։

Դիմումները և ուղեկցող փաստաթղթերն ընդունվում են **ՄԻԱՅՆ** էլեկտրոնային տարբերակով։ Դիմումները ձեռագիր կամ էլեկտրոնային տարբերակով լրացնելուց հետո անհրաժեշտ է ստորագրել և լուսածրված (scan) տարբերակն ու ուղեկցող բոլոր անհրաժեշտ փաստաթղթերն ուղարկել **ՄԵԿ** ֆայլով։

* ԻԿՄ ֆակուլտետի ուսանողները դիմումներն ու ուղեկցող փաստաթղթերն ուղարկում են [ap\_ima@ufar.am](mailto:ap_ima@ufar.am) հասցեին
* Իրավաբանության ֆակուլտետի ուսանողները դիմումներն ու ուղեկցող փաստաթղթերն ուղարկում են [ap\_droit@ufar.am](mailto:ap_droit@ufar.am) հասցեին
* Կառավարման ֆակուլտետի ուսանողները դիմումներն ու ուղեկցող փաստաթղթերն ուղարկում են [ap\_gestion@ufar.am](mailto:ap_gestion@ufar.am) հասցեին
* Մարքեթինգի ֆակուլտետի ուսանողները դիմումներն ու ուղեկցող փաստաթղթերն ուղարկում են [ap\_marketing@ufar.am](mailto:ap_marketing@ufar.am) հասցեին
* Ֆինանսների ֆակուլտետի ուսանողները դիմումներն ու ուղեկցող փաստաթղթերն ուղարկում են [ap\_finances@ufar.am](mailto:ap_finances@ufar.am) հասցեին
* Մագիստրատուրայի ուսանողները դիմումներն ու ուղեկցող փաստաթղթերն ուղարկում են [ap\_master@ufar.am](mailto:ap_master@ufar.am) հասցեին

**Ուղեկցող փաստաթղթեր**

1. Առանց ծնողական խնամքի մնացած երեխաների, ինչպես նաև առանց ծնողական խնամքի մնացած երեխաների թվին պատկանող անձանց խումբ՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Առանց ծնողական խնամքի մնացած լինելու կամ առանց ծնողական խնամքի մնացած երեխաների թվին պատկանող անձանց խմբին պատկանելու փաստը հավաստող փաստաթղթերի՝ ծնողների մահացած կամ ծնողական իրավունքներից զրկված, անգործունակ ճանաչված լինելու, երեխաների դաստիարակությունից կամ նրանց իրավունքների և շահերի պաշտպանությունից խուսափելու վերաբերյալ դատական ակտի կամ տեղեկանքի, վկայականի կամ այլ փաստաթղթի պատճենները կամ օրենքով սահմանված կարգով մահացած, անհայտ բացակայող կամ անհայտ ճանաչվելու, կալանավորված կամ ազատազրկված լինելու /եթե պատիժը կրելուց պայմանական վաղաժամկետ ազատելու որոշում չի կայացվել/ փաստը վկայող դատական ակտի կամ այլ փաստաթղթերի բնօրինակները և պատճենները, որոնք կարող են հավասարեցվել վերոգրյալ փաստաթղթերին։
2. Հաշմանդամ կամ հաշմանդամի կարգավիճակին հավասարեցված անձանց խումբ՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Հաշմանդամության կամ հաշմանդամի կարգավիճակին հավասարեցված կարգավիճակ ունենալու փաստը հավաստող համապատասխան փաստաթղթի բնօրինակը և պատճենը՝ տեղեկանք և այլն։
3. Ժամկետային պարտադիր զինվորական ծառայության ժամանակ ծառայողական պարտականությունները կատարելիս 1-ին կամ 2-րդ խմբի հաշմանդամության զինվորական կենսաթոշակի իրավունք ունեցող նախկին զինծառայող անձանց խումբ,
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Հաշմանդամության կենսաթոշակի իրավունք ունեցող նախկին զինվորական լինելու փաստը հավաստող փաստաթղթի, այդ թվում՝ տեղեկանքի, բնօրինակը և պատճենը։
4. Զոհված /մահացած/ զինծառայողի ծնող **կամ** ամուսին (կին) **կամ** մինչև 27 /քսանյոթ/ տարեկան զավակ հանդիսացող անձանց խումբ՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Զավակի, ծնողի ամուսնու /կնոջ/ զոհված /մահացած/ զինծառայող լինելու փաստը հավաստող փաստաթղթի բնօրինակը և պատճենը, այդ թվում՝ ՀՀ ՊՆ–ի կողմից տրված համապատասխան տեղեկանքի **կամ** համապատասխան փաստը հաստատող օրինական ուժի մեջ մտած դատական ակտի բնօրինակը և պատճենը,
   3. Բարեկամական կապը հավաստող հետևյալ փաստաթղթերից մեկը՝
      1. Զոհված /մահացած/ զինծառայողի ծնող լինելու դեպքում՝ Զոհված /մահացած/ զինծառայող զավակի ծննդյան վկայականի բնօրինակը և պատճենը,
      2. Զոհված /մահացած/ զինծառայողի ամուսին /կին/ լինելու դեպքում՝ Զոհված /մահացած/ զինծառայողի և դիմում ներկայացնող անձի ամուսնության վկայականի բնօրինակը և պատճենը,
      3. Զոհված /մահացած/ զինծառայողի զավակ լինելու դեպքում՝ ծննդյան վկայականը կամ կամ հայրության ճանաչման մասին տեղեկանքը **կամ** օրինական ուժի մեջ մտած և ծնող–զավակ բարեկամական կապը հավաստող դատական ակտի բնօրինակը և պատճենը,
5. Պետության համար առաջնահերթություն և կարևորություն ներկայացնող մասնագիտություններով նպատակային ուսուցմամբ սովորող անձանց խումբ՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Նպատակային ուսուցմամբ ուսանելու մասով ՀՀ–ի հետ կնքված պայմանագրի բնօրինակը և պատճենը։
6. Ընտանիքների անապահովության սահմանային միավորից բարձր միավորներ ունեցող ուսանող հանդիսացող անձանց,
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Ընտանիքների անապահովության սահմանային միավորից բարձր միավոր ունեցող ընտանիքների լինելու փաստը հավաստող և ՀՀ Սոցիալական հարցերի նախարարության կողմից տրամադրված տեղկանքի բնօրինակը և պատճենը։
7. Սոցիալական աջակցություն ստացող սահմանամերձ համայնքների բնակավայրերի ուսանող հանդիսացող անձանց՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Հայաստանի Հանրապետության կառավարության 2014 թվականի դեկտեմբերի 18-ի թիվ 1444-Ն որոշման թիվ 1–ին հավելվածում ներառված սոցիալական աջակցություն ստացող համայնքների բնակավայրերերից մեկում հաշվառված լինելու փաստը հավաստող տեղեկանքի բնօրինակը և պատճենը,
   3. Հայաստանի Հանրապետության կառավարության 2014 թվականի դեկտեմբերի 18-ի թիվ 1444-Ն որոշման թիվ 1–ին հավելվածում ներառված սոցիալական աջակցություն ստացող համայնքների բնակավայրերերից մեկում վերջին 5 /հինգ/ տարում (այդ թվում ընդհանուր հանրագումարով) մշտապես բնակվելու փաստը հավաստող տեղեկանքի բնօրինակը և պատճենը,
   4. Հայաստանի Հանրապետության կառավարության 2014 թվականի դեկտեմբերի 18-ի թիվ 1444-Ն որոշման թիվ 1–ին հավելվածում ներառված սոցիալական աջակցություն ստացող համայնքների բնակավայրերերից մեկում հանրակրթական (միջնակարգ կամ ավագ դպրոց), նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություն/ներն ավարտած լինելու փաստը հաստատող ատեստատի բնօրինակը և պատճենը։
8. Մարտական գործողություններին մասնակցած անձանց խումբ՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. Մարտական գործողության մասնակից լինելու փաստը հավաստող փաստաթղթի՝ զինգրքույկի բնօրինակը և պատճենը և/կամ համապատասխան տեղեկանքի բնօրինակը ու պատճենը։
9. Առկա ուսուցմամբ բակալավրի ու անընդհատ և ինտեգրացված կրթական ծրագրերով սովորող՝ 2 /երկու/ և ավելի անչափահաս երեխա ունեցող անձանց խումբ՝
   1. Անձը հաստատող փաստաթղթի՝ անձնագրի կամ նույնականացման քարտի բնօրինակը և պատճենը, իսկ նշված փաստաթղթերի բացակայության դեպքում ծննդյան վկայականի բնօրինակը և պատճենը,
   2. 2 /երկու/ կամ ավելի անչափահաս երեխաների ծննդյան վկայականների բնօրինակները և պատճենները։